Document ID: 32003D0896

Komisjoni otsus
19. detsember 2003,
millega lubatakse liikmesriikidel pikendada uute toimeainete tiaklopriidi, tiametoksaami, kinoksüfeeni, flasasulfurooni, Spodoptera exigua nukleaarse polühedroosi viiruse, spinosaadi, Giocladium catenulatum’i, Pseudomonas chlororaphis’e ja indoksakarbi jaoks antud ajutisi lubasid
(teatavaks tehtud numbri K(2003) 4851 all)
(EMPs kohaldatav tekst)
(2003/896/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, [1] viimati muudetud komisjoni direktiiviga 2003/84/EÜ, [2] eriti selle artikli 8 lõike 1 neljandat lõiku,
ning arvestades järgmist:
(1) Vastavalt direktiivi 91/414/EMÜ artikli 6 lõikele 2 sai Ühendkuningriik septembris 1998 taotluse Bayer AG-lt (praegu Bayer CropScience) toimeaine tiaklopriidi kandmiseks direktiivi 91/414/EMÜ I lisasse. Komisjoni otsusega 2000/181/EÜ [3] kinnitati, et toimik oli täielik ja seda võis pidada põhimõtteliselt vastavaks kõnealuse direktiivi II ja III lisa andmete ja teabega seotud nõuetele.
(2) Hispaania ametiasutused said märtsis 1999 Novartis Crop Protection AG-lt (praegu Bayer CropScience) samasuguse taotluse tiametoksaami kohta. See toimik tunnistati täielikuks komisjoni otsusega 2000/181/EÜ.
(3) Ühendkuningriigi ametiasutused said augustis 1995 Dow Elanco Europe’ilt (praegu Dow AgroSciences) samasuguse taotluse kinoksüfeeni kohta. See toimik tunnistati täielikuks komisjoni otsusega 96/457/EÜ. [4]
(4) Hispaania ametiasutused said detsembris 1996 ISK Biosciences Europe SA-lt samasuguse taotluse flasasulfurooni kohta. See toimik tunnistati täielikuks komisjoni otsusega 97/865/EÜ. [5]
(5) Hollandi ametiasutused said juulis 1996 Biosyselt samasuguse taotluse Spodoptera exigua nukleaarse polühedroosi viiruse kohta. See toimik tunnistati täielikuks otsusega 97/865/EÜ.
(6) Hollandi ametiasutused said juulis 1999 Dow AgroSciencesilt samasuguse taotluse spinosaadi kohta. See toimik tunnistati täielikuks komisjoni otsusega 2000/210/EÜ. [6]
(7) Soome ametiasutused said mais 1998 Kemira Agro Oy-lt samasuguse taotluse Gliocladium catenulatum’i kohta. See toimik tunnistati täielikuks komisjoni otsusega 1999/392/EÜ. [7]
(8) Rootsi ametiasutused said detsembris 1994 Bio Agri AB-lt samasuguse taotluse Pseudomonas chlororaphis’e kohta. See toimik tunnistati täielikuks komisjoni otsusega 97/248/EÜ. [8]
(9) Hollandi ametiasutused said oktoobris 1997 Du Pont de Nemours France SA-lt samasuguse taotluse indoksakarbi kohta. See toimik tunnistati täielikuks komisjoni otsusega 98/398/EÜ. [9]
(10) Toimikute täielikuks tunnistamine oli vajalik selleks, et võimaldada nende üksikasjalikku läbivaatamist ja võimaldada liikmesriikidel anda kuni kolmeks aastaks ajutisi lubasid asjaomaseid toimeaineid sisaldavate taimekaitsevahendite jaoks, täites samas direktiivi 91/414/EMÜ artikli 8 lõikes 1 sätestatud tingimusi, eriti toimeaine ja taimekaitsevahendi üksikasjaliku hindamise tingimust, pidades silmas selle direktiiviga sätestatud nõudeid.
(11) Kõnealuste toimeainete mõju inimeste tervisele ja keskkonnale taotlejate kavandatud kasutusviiside puhul on hinnatud vastavalt direktiivi 91/414/EMÜ artikli 6 lõigete 2 ja 4 sätetele. Referentliikmesriigid esitasid komisjonile hindamisaruannete projektid 29. novembril 2000 (tiaklopriid), 20. jaanuaril 2002 (tiametoksaam), 11. oktoobril 1996 (kinoksüfeen), 1. augustil 1999 (flasasulfuroon), 19. novembril 1999 (Spodoptera exigua nukleaarse polühedroosi viirus), 1. veebruaril 2001 (spinosaad), 16. mail 2001 (Gliocladium catenulatum), 7. aprillil 1998 (Pseudomonas chlororaphis) ja 7. veebruaril 2000 (indoksakarb).
(12) Toimikute läbivaatamine jätkub ka pärast referentliikmesriikide hindamisaruannete projektide esitamist ja hindamist ei ole võimalik nõukogu direktiiviga 91/414/EMÜ ettenähtud aja jooksul lõpule viia.
(13) Kuna senisel hindamisel ei ole ilmnenud otseseid probleeme, tuleks võimaldada liikmesriikidel asjaomaseid toimeaineid sisaldavate taimekaitsevahendite jaoks antud ajutisi lubasid vastavalt direktiivi 91/414/EMÜ artikli 8 sätetele 24 kuuks pikendada, et toimikute läbivaatamine saaks jätkuda. Pidades silmas võimalikku otsust kanda iga üksik asjaomane toimeaine I lisasse, on alust oodata hindamis- ja otsustamisprotsessi lõpetamist lähema 24 kuu jooksul.
(14) Käesoleva otsusega ettenähtud meetmed on kooskõlas alalise toiduahela ja loomatervishoiu komitee arvamusega,
ON VASTU VÕTNUD KÄESOLEVA OTSUSE:
Artikkel 1
Liikmesriigid võivad pikendada tiaklopriidi, tiametoksaami, kinoksüfeeni, flasasulfurooni, Spodoptera exigua nukleaarse polühedroosi viirust, Giocladium catenulatum’i, Pseudomonas chlororaphis’t või indoksakarbi sisaldavate taimekaitsevahendite jaoks antud ajutisi lubasid kuni 24 kuuks alates käesoleva otsuse vastuvõtmise kuupäevast.
Artikkel 2
Käesolev otsus on adresseeritud liikmesriikidele.
Brüssel, 19. detsember 2003

Labels: 0
3
6